ཇོག་པར་བྱའོ།།དེ་ནས་བྱང་ཆུབ་སེམས

དཔའི་ལྟ་སྟངས་ནི།ལུས་གནད་གོང་བཞིན་ལ།མིག་ཐད་ཀར་བར་སྣང་ལ་ཧྲིག་གི་ཡེ་རེ་སེང་ངེ་དྭངས་སེང་ངེ་བསྒོམ་པར་བྱའོ།།དེ་ནས་ཁྲོ་བོའི་ལྟ་སྟངས་ནི།མཇིད་པ་གྱེན་ལ
བསྟོད་དོ།།སྨིན་ཕྲག་གི་ནམ་མཁའ་ལ་རིག་པ་ངར་བསྐྱེད་ལ་ཧུ་རེ་ཧྲིག་གེ་བསྒོམ་པར་བྱའོ།།དེ་གསུམ་ལ་ཞག་རེ་རེའམ་གཉིས་གཉིས་གང་ཡང་རུང་བར་བྱའོ།།དེ་ཡང་རྗེས་སྐྱོང་བ་ནི།རིག་པ་བྱིང་ན
ཁྲོ་བོའི་ལྟ་སྟངས་ཀྱིས་རིག་པ་ངར་བསྐྱེད་པས་ཕྲ་རགས་ཀྱི་རྣམ་རྟོག་འགྱུ་བ་ཆོད་པ་བར་སྣང་གི་སྤྲིན་དེངས་པ་ལྟ་བུ་འབྱུང་ངོ་།།འབྱམས་སམ་ལྡིང་ན།བྱང་ཆུབ་སེམས་དཔའི་ལྟ་སྟངས་ཀྱིས་འགྱུ་བ་རང
གི་གཤིས་ཐོག་ཏུ་གྲོལ་བ་མཚོ་ལ་ཁབ་བབས་པ་ལྟ་བུ།འཕྲོའམ་རྒོད་ན་ཉན་ཐོས་ཀྱི་ལྟ་སྟངས་ཀྱིས་གང་ཤར་གྱི་ངོ་བོ་ལྟ་བ་སྔར་འདྲིས་ཀྱི་མི་དང་འཕྲད་པ་ལྟ་བུར་ཤེས་པར་བྱའོ།།གང་ཤར་ཐུག་འཕྲད།།
ཆོས་སྐུའི་ཡོ་ལང་དུ་བླ་མའི་མྱོང་བས་ངོ་སྤྲད་པར་བྱའོ།།ད་ལྟར་བསྒོམས་པས་གཤིས་ཀྱི་གནས་ལུགས་སྤྲོས་པ་དང་བྲལ་བ་སྟོན་སེར་གྱི་ནམ་མཁའ་དྲངས་པ་ལྟ་བུ་ལ།ཚིག་སྨྲ་བརྗོད་དང་བྲལ་བ་གསལ
དྭངས་རྗེན་པ།འདིར་རྟོག་མེད་བཞིན་དུ་རང་ངོ་རང་གིས་མ་ཚང་རིག་པས།འདི་ཞེས་སླར་མ་ཤེས་པའི་ར་གས་ལ་ཡིད་ཆེས་དང་བཅས་པའི་ཉམས་སུ་མྱོང་རྒྱུ་ཞིག་འབྱུང་བས་དེ་ལ་རང་བཞིན་གཉུག་མའི

ལྷལྷག་མཐོང་ཞེས་བྱའོ།།དེ་ཉིད་གོ་ལ་ས་རྟག་ཆད།མཆོག་འཛིན།རྒྱ་ཆད་ཕྱོགས་ལྷུང་མེད་པར་མཉམ་བཞག་དང་རྗེས་ཐོབ་ཟུང་དུ་འབྲེལ་བ།རུ་སྦལ་གྱི་འགྲོས་ལྟ་བུས་མུ་ལ་འབྲེལ་བ་གོལ་མེད་དུ་སྐྱོང་བ།།
ལ་མཁས་པར་བསླབ་བོ།།དེའི་རྗེས་ལ་ཐུག་འཕྲད་ཀྱི་གཟེར་གྱིས་གོལ་ས་བཅད་པ་ནི།སེམས་ཉིད་ཡེ་གདོད་མ་ནས་བཅིངས་གྲོལ་ལས་འདས་པས།རང་བྱུང་གི་རིག་པ་གསལ་སྟོང་མཐའ་བྲལ་གྱི་ངོ་
བོ་ཉིད།མཁས་པས་བ་གླང་སྐྱོང་བ་ལྟ་བུར་དམན་པའི་ཡུལ་ལ་འཆོར་དུ་ཝང་མི་གཞུག།འདོད་པའི་བློས་བཙིར་ཡང་མི་བཙིར།གོང་ཤེར་གྱི་ངོ་བོ་ཡི་གསོལ་སྟོང་རྗེན་པའི་རང་མཚང་རང་གིས་རིག་པ
ཙམ་དུ་ཟིན་ལ་ཁད་ཀྱིས་བཞག་གོ།།ཞི་གནས་ཀྱི་རོལ་མི་ཆགས།ཁ་འབྱམས་ཀྱི་རྟོག་པ་འོག་འགྲུས་སུ་མི་གཞུག།གང་ཤར་ཞེན་ཟིལ་གསེལ་སྟོང་རྗེན་པར།འཛིན་མེད་དུ་བསྐྲང་ངོ་།བསྒོམ།
བསྒོམ་པོ།བྱ་བྱ་པོ།བྱེད་བྱེད་པོ།བྱུང་བྱུང་པོར་འདོད་ན་རྣལ་འབྱོར་པ་སྒོམ་གྱིས་འཆིང་བས།རྩོལ་མེད་དུ་ལྐུག་པར་བསྐྱང་ངོ་།།གནས་པ་ལ་མ་ཞེན་པས་ཁོང་གོ་སྐྱོན་ཆོད།གསལ་སྟེ།
ལ་མི་འཛིན་པས་ཉམས་ཀྱི་ཞེན་པ་དང་བྲལ།རྟོག་པ་དང་རྣམ་རྟོག་ཀྱང་རྩ་བྲལ་ཤར་གྲོལ་གྱི་མཚང་རིག་པས་ལྟས་ངན་གཡང་དུ་ཁུ་ག།གང་ཤར་ཆོས་སྐུའི་རོལ་པར་སྐྱོང་བས་ཕུང་མཁན་ངོས་ཟིན་པའོ།།

དོན་གཉིས་པ་རིག་པ་བརྟུལ་ཞུགས་ཀྱི་རྩ་ལ་སྦྱོང་བ་ནི།དོན་ཁྲིད་སངས་རྒྱས་ལག་འཆང་ལས།གཟུང་འཛིན་འཁྲུལ་པའི་བག་ཆགས་རྩད་ནས་བཅད་པའི་ཕྱིར་རྩལ་སྦྱོང་བསྟན
པའོ།།ཞེས་པའི་དོན་འདིར་བསྒོམ་སྟེ།སེམས་འདི་རེས་སྣང་བ་རང་རྒྱུད་དུ་བསྒོམ།རེས་སྣང་སྟོང་ཟུང་འཇུག་ཏུ་བསྒོམ་མོ།།ཡང་ལུས་སེམས་ཐོགས་མེད་དུ་ནམ་མཁའ་ལ་འགྲོ་བར་བསྒོམ་མོ།།
ཡང་རི་ལ་ཐོགས་མེད་དུ་ཕར་ཐལ་ཚུར་ཐལ་དུ་འགྲོ་བར་བསྒོམ་མོ།།ཡང་གསེར་གྱི་ས་གཞི་ལ་ཟང་ཐལ་ཏེ་རྒྱ་མཚོའི་གཏིང་དུ་འགྲོ་བར་བསྒོམ།བརྒྱ་བྱིན་དང་ཚངས་པ་དང་འཁོར་ལོས་བསྐུར་བའི་རྒྱལ་པོ་ལ
ཡོགས་པའི་འཁོར་ལོངས་སྤྱོད་བྱེད་ལས་ཐམས་ཅད་ལ་སྦྱང་ངོ་།།༦ཡང་མི་དང་དུད་འགྲོ།ཡི་དྭགས་དམྱལ་བ་ལ་སོགས་པ་དམན་པའི་སྡུག་བསྔལ་བྱེད་སྤྱོད་ཐམས་ཅད་ལ་སྦྱང་ངོ་།།དེ་རྣམས་ནི་འཇིག
རྟེན་པའི་རྩལ་སྦྱང་ངོ་།།འཇིག་རྟེན་ལས་འདས་པའི་རྩ་ལ་སྦྱོང་ནི།ཡི་དམ་ཞི་བ་དང་ཁྲོ་བོ།།ན་རྒྱན་ཅན་རྒྱན་མེད་ལ་སོགས་པ་དཔག་མེད་ལ་སྦྱང་ངོ་།།ཡང་མངོན་དགའ་དང་བདེ་བ་ཅན་ལ་སོགས་པར།
འགྲོ་བ་དང་།དེའི་རིགས་ཀྱི་བདག་པོ་རྣམས་ལ་ཆོས་ཞུ་བ་དང་།པད་སྡོང་ལས་སྐྱེ་བ་དང་།ཆོས་ཀྱི་འཁོར་ལོ་བསྐོར་བ་ལ་སོགས་པ་དཔག་ཏུ་མེད་པ་ལ་སྦྱང་ངོ་།།རྗེས་སྤྲོས་བྲལ་དང་ལ་བཞག

གོ།།དེ་ནི་རིག་པ་བརྟུལ་ཞུགས་ཀྱི་རྩ་ལ་སྐྱོང་བསྟན་པའོ།།རྗེས་ཀྱི་ཆོས་ལྔ་ལས།མ་བཅོས་དྲན་པ་སོར་བཞག་གི་ཉམས་ལེན་གྱིས་རྗེས་སྐྱོད་པ་ནི།མ་བཅོམ་པ་གསུམ་ལ་བསླབ་སྟེ།ལུས་མི
བཅོས།བཅོས་ན་ཚོར་བ་དྲག་ཏུ་སྐྱེ།འདི་རྣམས་རེ་རེ་ཤིང་བསྒོམ་པའམ།ཁྲིད་ཞབས་དང་བདུན་ལ་བླ་མས་ཤེས་པར་བྱའོ།།མ་བཅོས་ན་ཚོར་བ་བག་ལ་ཉལ་བས་མི་བཅོལ།ངག་མི་བཅོས།བཅོས་ན་གླུར་འགྱུ་བ
མང་བས་སེམས་མི་གནས་པའི་རྟ་བྱེད།མ་བཅོས་ན་རླུང་བག་ལ་ཉལ་བས་མི་བྱོས།ཡིད་མི་བཅོས།བཅོས་ན་རྣམ་རྟོག་གི་གོ་མི་ཐེགས།མ་བཅོས་ན་མཚན་མའི་བྱུང་འཇུག་བག་ལ་ཉལ།།
བས་མི་བཅོས།དེའི་ངང་ནས་འགྱུ་བྱེད་ཀྱི་རྣམ་རྟོག་ཅི་བྱུང་ཡང་།དེར་སྣང་ལ་དེར་འཛིན་གྱི་རྟོག་པ་མེད་པས་རང་མཚང་རང་གིས་རིག་པས་སྐྱེས་གྲོལ་དུས་མཉམ།ཤར་གྲོལ་དེ་ན་བྲལ་རང་གསལ་རྟོག།
བྲང་བཅོས་སྐུའི་ཡོ་ལངས་རབ་འབྱམས་ལྷུག་པར་བསྐྱང་ངོ་།།གཉིས་པ་ནང་མཚང་རང་ངོ་རིག་པས་གེགས་མསོལ་བ་ནི།གོང་བཞིན་དུ་ཡུལ་གནད་ཆོས་འདུན་གྱི་ར་བནས་ཤེས་པ་གསལ་སྟོང་གི་ངོ་བོ་རང
ལ་བརྟག།སྡང་ལ་རང་བཞིན་མེད་པར་གསལ་སྟོང་རྗེན་པར་འཆར་རོ།།ཡང་གསལ་སྟོང་རྗེན་པ་ཁོ་ནའི་སྟེང་དུ་ལྷུག་པར་བསྐྱངས་པས་བལྟ་བྱ་ལྟ་བྱེད་བྲལ།གསལ་སྟོང་འཛིན་མེད་རྗེན་པ་འགགས

མེད་དེའི་ངང་ནས་འཛིན་མེད་དུ་ལྷན་ནེ་མ་བཅོས་པ་གསལ་ལེ།དེའི་ཚེ་དྲན་རྟོག་འཁོར་ཡུག་ཆོས་སྐུའི་རོལ་པར་ཤེས་པས།གསང་འདུས་ལས།རྟོག་པ་དེ་ཉིད་ཆོས་ཉིད
ཡིན་ཤེས་ན།།ཆོས་ཀྱི་དབྱིངས་ཉིད་གཞན་ནས་བཙལ་དུ་མེད།།ཅེས་སོ།།གསུམ་པ་གང་ཤར་ཐུག་ཕྲད་ཆོས་ཉིད་དུ་ངོ་ཤེས་པས་བོགས་འདོན་པ་ནི།རང་བྱུང་གི་རྟོག་པ་རང་སར་དག།ཐམས་ཅད་རང
སེམས་སུ་ཤེས་པས་ངོ་བོ་སྟོང་པ།རང་བཞིན་གསལ་བ།སྙེམས་བྱེད་བློའི་འཛིན་པ་དང་བྲལ་བས།ཉན་ཐོས།རང་རྒྱལ།སོ་སོ་སྐྱེ་བོ།ལར་འཁོར་འདས་གཅིག་ཏུ་ཤེས་པས་འཁོར
འདས་གཞི་རྩ་ཆོད།དེ་ཆོད་པས་གོ་ལས་རང་སར་ཆོད་པའོ།།ཡང་བྱིང་ན་བྱིང་མཁན་ཁོ་རང་ལ་ལྟ།རྒོད་ན་རྒོད་མཁན་ཁོ་རང་ལ་ལྟ།འཕྲོ་ན་འཕྲོ་མཁན།གནས་ནཿའཀྲུ་ན།རྟོགས་ན།དེ
རྣམས་གང་སྐྱེས་སེམས་ཀྱི་རང་ངོ་ལ་བལྟས་པས་ཐམས་ཅད་རྩ་བ་བདག་མེད་དུ་རང་ངོ་རང་གིས་ཤེས་ཏེ།དཔེར་ན་དྲོད་བྱུང་མེར་ཤེས།རླན་བྱང་ཆུར་ཤེས།དབུགས་བྱུང་རླུང་དུ་ཤེས་པ་ལྟར་རང་ངོ་གཅིག།
པུའི་མཚང་རིག་པའོ།།རྗེས་ལ་ཁོར་ཡུག་ཏུ་སྐྱོང་བ་ནི།གང་ཤར་ཆོས་ཉིད་ཀྱི་རོལ་པར་མ་ཤེས་ན།ཐུན་སྒོམ་དུམ་བུས་རྐྱེན་མི་ཐུབ་པར་ངེས་ཏེ།དཔེར་ན་མུན་པར་སྒྲོན་མེ་བཏེགས་ཚེ་མུན་པ་དེ་བསལ

ལམ་བྲོས་པ་བརྟག།གསལ་ལམ་བྲོས་པ་ཡིན་ན་མར་མེ་ཤི་དུས་མུན་པ་འོད་མི་རིགས།དེ་བཞིན་དུ་ཐུན་སྦོམ་བྱས་དུས་འགྱུ་བ་རྣམ་རྟོག་བསལ་ལམ་ཐོས་པ་བརྟག།བསལ་ལམ་བྲོས་པ་ཡིན་ན།།
སྒོམ་པ་ལས་ལངས་ནས་རྗེས་ཐོབ་ཀྱི་ཚེ་དུག་ལྔའི་རྣམ་རྟོག་འོང་བར་མི་རིགས་ཏེ།རྒྱུན་རྩི་ཆད་པར་འདུག་པས་འཁོར་ཡུག་ཏུ་དྲན་པའི་རྩིས་ཟིན་པ།གང་ཤར་ཞེན་བྲལ།ཤར་གྲོལ་དུས་མཉམ།འཛིན།
མེད་རང་དྭངས།དེའི་ཚེ་འདི་ཞེས་སྨྲ་མ་ཤེས་པའི་ངང་དུ།རང་ལ་ཉམས་གསལ་སྟོང་གི་རྒྱོང་རྒྱུ་ཡིད་ཆེས་ངེས་ཤེས་དང་བཅས་པའི་ཐག་ཆོད་གཅིག་འབྱུང་བས།དེ་པ་འགྲོ་འཆག་ཉལ་འདུག་རྣམ་པ།
ཐམས་ཅད་དུ་ཏིག་ཏིས་མེད་པ་ལ་སྭཱ་ཧཱ།ཐམས་ཅད་ལྷོར་ཟོས།མ་འགགས་པ་གྱེན་དུ་སྔོ།ཧཱ་ཧ།དེ་ཡང་རྗེས་མེད་དུ་ཆུབ་རྨོ་པྲཱ་ཧཱ།དེའི་ཞལ་ཤེས་བྲི་བར་བྱ།རྣམ་པ་ཐམས་ཅད་ཏིག་ཏོག་མེད་པ
ལ་སྭཱ་ཧཱ།ཞེས་པ་ནི།གཉིས་འཛིན་རྟོག་པ་བློ་ཡི་སྥུ་རི་ས་དང་ཕྲལ།ཞེན་མེད་ཤར་གྲོལ་དུ་སྐྱོང་བའོ།།ཐམ་ཅད་ལྟོར་ཟོས་ཞེས་པ་ནི།སེམས་ཉིད་ཆོས་སྐུའི་ཡོ་ལངས་སུ་སྐྱོང་བའོ།མ་འགགས་པར
གྱེན་དུ་སྔོ་ཞེས་པ་ནི།སེམས་སྡུག་བཙིར་དུ་མི་འཇུར་སྤྲོས་བྲལ་རྒྱ་ཡན་མ་བཅོས་ཅོག་བཞག་ཏུ་འཇོག་ཤེས་པའོ།རྩྭ་ཧ་དེ་ཡང་རྗེས་མེད་དུ་ཞེས་པ་ནི།སྤྲོས་བྲལ་ཅོག་བཞག་ཏུ་འཇོག།རང་གི་ངོ་བོ

ཡང་དོན་ལ་རང་རིག་གསལ་སྟོང་གཏད་མེད་ཟང་ཐལ་དུ་སྐྱོང་བའོ།།ནུབ་ལྷོད་ཅེས་པ་ནི།གང་ཤར་འཛིན་མེད་དུ་སྐྱོང་བའོ།།སྤྲུལ་སྐུ་གཏེར་སྟོན་དེ་སྐད་ཅེས་གསུངས།།
སོ།།བཞི་པ་འོད་གསལ་སྲུབས་སུ་བཅུག་ནས་སྤྲོས་བྲལ་འཁོར་ཡུག་ཏུ་སྐྱོར་བ་ནི།ཉིན་མོ་ནི་ཕྱག་རྒྱ་ཆེན་པོ་ཡེངས་མེད་དུ་སྐྱོང་ཞིང་།མཚན་མོའི་ཉལ་ཁར་འོད་གསལ་ཟིན་པར་བྱིན་གྱིས་རློབས།།རྨི་ལམ
འཁྲུལ་པ་ཆོད་པར་བྱིན་གྱིས་རློབས།།གསལ་སྟོང་ཟུང་འཇུག་རྟོགས་པར་བྱིན་གྱིས་རློབས།།ཅེས་སྙིང་ནས་གསོལ་བ་གདབ་བོ།།དེ་ནས་དོ་ནུབ་ཅི་ནས་ཀྱང་འོད་གསལ་ཟིན་པར་བྱ་སྙམ་པའི་འདུན་པ་དྲག་ཟ
རྩེ་གཅིག་ཏུ་བྱས་ལ།དེ་ནས་གཉིད་འཐུམ་འགྲོ་ཁར།རང་གི་སྨིན་ཕྲག་ཏུ་ཐིག་ལེ་དཀར་པོ་འོད་ཀྱི་རང་བཞིན་སྲན་མ་ཙམ་ཞིག་ལ་རིག་པ་མ་ཡེངས་པར་གཏད་ལ།དེའི་ངང་ནས་རྟོག་པ་གཞན་གྱིས་བར་མཆོད
པར་གཉིད་ལོག།ཡང་གཉིད་ལ་ཐུམ་སད་བྱ་ཞིང་།གོང་བཞིན་དུ་ཡང་བཟུང་ངོ་།།དེ་ལ་མ་ཟིན་ན་འདུན་པ་གོང་བཞིན་བྱས་ལ།རང་ཡི་དམ་དུ་གསལ་བའི་སྙིང་གི་དཀྱིལ་དུ་བླ་མ་རྡོ་རྗེ་སེམས་དཔའ་སྐུ་མདོག
ཤེལ་ལྟ་བུ།འོད་ཀྱིས་འཇིག་རྟེན་ཁམས་ཐམས་ཅད་ཁེངས་པ་ལ་རྩེ་གཅིག་ཏུ་གཏད་ལ་ཉལ་ལོ།།དེས་མ་ཟིན་ན་བླ་མ་རྡོ་རྗེ་སེམས་དཔའ་རང་གི་སྙིང་གི་དཀྱིལ་ན་གསལ་བ།དེའི་ཡང་ཐུགས་ཀ་ནས་ཐིག་རྭ

སྲན་མ་ཙམ་པ་འོད་ཀྱི་རང་བཞིན་དེས་བདག་ལུས་ཀྱང་འོད་ཀྱིས་ཟང་ཐལ།འཇིག་རྟེན་གྱི་ཁམས་ཐམས་ཅད་ཀྱང་འོད་ཀྱི་རང་བཞིན་དུ་བསྒོམ་ཞིང་།གཙོ་བོར་ནི་རིག་པ་སྙིང་གི་ཐིག་ལེ་ལ་རྩེ་གཅིག་ཏུ་གཏད་ལ་གཉིད།
ལ་ཐུམ་སད་བྱ་ཞིང་འདུན་པ་དྲག་པོས་བཟུང་ངོ་།།ཞག་ནི་མ་ཟིན་པར་ལ་བསྒོམ་མོ།།དེ་ཡང་འོད་གསལ་ཟིན་པའི་གནད་ནི་ཉིན་སྣང་རྟོག་པས་བར་མ་ཆོད་པ་ཞིག་ཁག་ཆེ་བས་ཉིན་མོ་སྣང་བ་བདེན་མེད་གཏད་མེད
ཀྱི་ངང་ལ་ཕྱག་རྒྱ་ཆེན་པོར་རྩེ་གཅིག་ཏུ་བཞག།རྟོག་པས་བར་མཆོད་པ་དེའི་ངང་ནས་མཚན་མོ་འོད་གསལ་བཟུང་།དེས་རབ་ཀྱིས་འོད་གསལ་ཟིན་པས་དེའི་རྩལ་ཉིན་སྣང་འཁོར་ཡུག་ཏུ་སྐྱོང་ངོ་།།འབྲིང་རྨི
ལམ་རྨི་ལམ་དུ་ཤེས་པ་འབྱུང་།དེ་ལ་ཉིན་སྣང་བཞིན་འདུན་པ་དྲག་པོ་གཏད་དེ་རྩེ་གཅིག་ཏུ་བསྐྱངས་པས།ཐ་མ་ལ་སྒྲིབ་པ་དག་པའི་རྟགས་ལ་སོགས་རྨི་ལམ་བཟང་པོར་འགྱུར།དེ་ལ་གསོལ་བ་གདབ་ཅིང་།
འདུན་པ་དྲག་པོ་བརྟེན་པས་འོད་གསལ་ཟིན་པར་འགྱུར་རོ།།དོན་ལ་ཉིན་མོའི་དགེ་སྦྱོང་རྩེ་གཅིག་ཏུ་སོང་བའི་ཤུགས་ཀྱིས་མཚན་མོ་འོད་གསལ་མིན་ཅིང་།མཚན་མོའི་ཤུགས་ཀྱིས་ཉིན་སྣང་འབྱོངས་ཤིང་།
ལར་ཐ་མལ་གྱི་རྟོག་པས་པར་མཆོད་པ་ཞིག་འོད་གསལ་ཟིན་པའི་གནང་དུ་འདུག་སྐམ་པ་འདི་གཏེར་སྟོན་རཏྣའི་སྙེམས་བྱེད་གེགས་སེལ་ཡིན་ནོ།སྤྲང་པོ་རིན་ཆེན་དཔལ་བཟང་པོ།།དེ་ལ་སྤྱན་ཅེ་རེ་གཟིགས།

ཤིག།འོ་དེ་ཁོ་ན།འོདེ་ཁོ་ན།དེ་ལ་རྐུ་བ་ལྷོད་པ་གཅིག་མཛོད་དང་ལོ།།གཞུ་རྒྱུད་པར་དུ་གྲིམས།མཛེ་ཕུགས་སུ་སྡུས།མཛུབ་མོ་སྣ་རྩེར་ཁུག།སྤྱན་ནམ་མཁའ་ལ་ལྟོས
སྣང་སྲིད་ལ་ཁྱུར་མིད་ཐོང་།དེའི་ཞལ་ཤེས་བྲི་བར་བྱའོ།།སྤྱན་ཅེ་རེ་བ་གཅིག་གཟིགས།ཞེས་པ་ནི།རྒྱུན་དུ་དྲན་འཛིན་བསྐྱངས་ཏེ་འཁོར་ཡུག་འོད་གསལ་ཕྱག་རྒྱ་ཆེན་བེར་ཤར་བའི་ཚེ།བསྒོམ་བདག་པོ་ལ་འཕྲོད།
སྒོམ་མཁན་བློ་སྟོར་བའི་དུས་སུ་བྱར་མེད་བློ་འདས་ཀྱི་རྣལ་འབྱོར་པ་ཡིན།།གཞུ་རྒྱད་པར་དུ་གྲིམས་ཞེས་པ་གནས་ལུགས་ཀྱི་དོན་སྒོམ་པའི་ཚེ།ཤེས་པ་རྟོག་པ་མ་ཡེངས་ཀྲིམ་བསྒྲིམ་མོ།།བསྒོམ་འདོད
སྡུག་བཙིར་དུ་མི་བསྒྲིམ་གསལ་དྲངས་སུ་ཀློད་པའོ།།མཛེ་ཕུགས་སུ་སྡུས་ཞེས་པ།ཚོགས་དྲུག་དབང་པོ་བྱང་ཚོར་འདུ་འཛི་ཕྱིའི་ཡུལ་སྣང་རྟོག་ཚོགས་ཐམས་ཅད་ནང་རིག་པ་སེམས་སུ་ཐག་ཆོད་པས་འཛིན།
རྟོག་རང་སར་དག་པའོ།།མཛུབ་མོ་སྣ་རྩེ་ཞེས་པ།འཁོར་འདས་ལམ་གསུམ་གྱིས་བསྡུས་པའི་ཆོས་ཐམས་ཅད་སེམས་ཉིད་སྟོང་པའི་རང་རྩལ་དུ་ཐག་ཆོད་དགོས་པར་བསྟན་པའོ།།སྤྱན་ནམ་མཁའ
ལ་ལྟོས་ཞེས་པ།སེམས་ཉིད་རྒྱ་ཆད་དམ་ཕྱོགས་ལྷུང་མཐོ་དམན་ཕྱི་ནང་མདོར་ན་ཡིད་དཔྱོད་བློ་བྲལ་དུ་རྟོགས་པའོ།།སྣང་སྲིད་ཁྲུར་མིད་ཐོང་ཞེས་པས།སྣང་བ་སེམས་སུ་རྟོགས།སེམས་སྟོང

པར་རྟོགས།སྟོང་པ་ཆོས་སྐུར་རྟོགས།ཆོས་སྐུ་ངོ་བོ་སྟོང་པ།རང་བཞིན་གསལ་བ།མཚན་ཉིད་མ་འགགས་ཤར་གྲོལ།ལྷུན་གྲུབ་འགྱུར་མེད་དུ་ཤེས་པར་བྱའོ།།བླ་མའི་ཞལ་ནས་བྱུང་བ་དམུས།
ལོང་གི་མིག་འབྱེད་ཅེས་བྱ་བ་གཏེར་སྟོན་ཆེན་པོའི་གསུང་ལགས་སོ།།དེས་འོད་གསལ་སྦུབ་འཇུག་གནད་ཀྱི་གདམས་པ་བསྟན་པའོ།།སྤྱི་དོན་ལྔ་པ་འབྲས་བུ་སྤང་ཐོབ་མེད་པར་བསྟན་པ་ནི།ཆུ་རུ།
མེད་པའི་སངས་རྒྱས།ཐོབ་ཏུ་མེད་པའི་འབྲས་བུ།དང་པོའི་གཞི་ཐོག་ཡེ་ནས་ལྷུན་གྱིས་གྲུབ་པའི་མ་དང་།གནད་ཟབ་མོ་གསང་སྔགས་ཀྱི་ལམ་བསྒོམ་པའི་བུ་གཉིས།མ་བུ་འཕྲད་དེ་སྐུ་བཞིའི
དབར་ཕྱུག་བདེ་བ་ཆེན་པོ་ལ་ལོངས་སྤྱད་པའོ།།ཨོཾ་རྒྱན་རིན་པོ་ཆེའི་ཟབ་གཏེར་རྩ་བ་གསུམ་འབྲས་བུ་དོན་གྱི་ཁྲིད་ཅེས་བྱ།།གཞུང་གཉིས་ལས་ཡང་བཅུད་སྙིང་པོར་དྲིལ་བ་དོན་པ་སྡུས་ནོར་བུའི་གསང་ཁྲིད་ཅེས
བྱ་བ་རྒྱསེ་ཤིང་ཟབ་པར་བསྟན་པ།དུས་མཐའི་གཏེར་སྟོན་སྔགས་འཆང་བའི་རྣལ་འབྱོར་པ་རིན་ཆེན་དཔལ་བཟང་གིས་སྦར་བ་འདི་རྫོགས་སོ།།གཏེར་སྟོན་འགའ་ཞིག་གིས་ཨོ་རྒྱན་བཀའ་ལ་བསྲེ་བསླད་མེད
པཔར་སྣང་བས།དེ་ནི་ནས་གསེབ་ཏུ་ཕུབ་མ་མེད་པར་མངོན་ཅིང་།བདག་གིས་གདམས་པའི་ནང་ནས་གདམས་བརྙེད་ནས་འདི་ལྟར་བཀོད་པས།འགལ་མེད་ཀྱི་སྟེང་དུ་ཡང་ཡོན་ཏན་འཆར་ངེས་སོ།།རྗེས་ཀྱི་

གཏེར་སྟོན་རྣམས་ཀྱང་དེ་ལྟར་དགོངས།རྟ་ལོ་སྟག་ཟླའི་ཉེར་གཉིས་ལ།ཤར་གངས་རི་དཀར་པོའི་ངོས་ཞོལ།ཆོས་རྫོང་དཔལ་གྱི་ཡང་དགོན་དུ་སྦྱར་བས་སེམས་ཅན་ལ་ཕན་པ་རྒྱ་ཆེན
དུ་གྱུར་ཅིག།འཕོ་བ་ཡེ་ཤེས་གསང་ལམ་མ་རཏྣ་གླིང་པས་མཛད་པའོ།།